Suchoj Su-25

Suchoj Su-25 (NATO kodas: „Frogfoot“) – vienvietis, dviejų variklių reaktyvinis šturmo (antžeminių pajėgų paramos) lėktuvas, sukurtas Sovietų Sąjungoje. Pirmasis prototipas pirmąjį skrydį  atliko1975 m. vasario 22 d. Po bandymų lėktuvas serijiniu būdu buvo pradėtas gaminti 1978 m. Tbilisyje.

Teigiama, kad Su-25 buvo sukurtas į JAV KOP ginkluotę nepriimto Northrop YA-9 pagrindu.Žr. Су-25 - копия американца? vs A-10 Thunderbolt, youtube.com

Su-25 yra eksploatuojamas daugelio šalių karinėse oro pajėgose; Su-25 buvo aktyviai naudojami Afganistano kare. Irako KOP jį aktyviai naudojo 1980-1989 m. Irako-Irano kare. Dauguma Irako Su-25 buvo sunaikinti arba pasitraukė į Iraną 1991 m. Persijos įlankos karo metu. Su-25 taip pat buvo naudojamas 1993 m. Abchazijos konflikte, 2001 m. Makedonijos oro pajėgos juos naudojo kovoje prieš albanų sukilėlius, 2008 m. Gruzija ir Rusija juos naudojo Pietų Osetijos karo metu, Rusija ir Ukraina - 2022 m. prasidėjusioje Rusijos invazijoje į Ukrainą. Afrikos valstybės, įskaitant Dramblio Kaulo Krantą, Čadą ir Sudaną, plačiai naudojo Su-25 vietiniuose sukilimuose ir pilietiniuose karuose.

 Variantai 

 Su-25 
Lėktuvo bazinė versija buvo gaminama Gamykloje Nr. 31, Tbilisyje (Gruzijos SSR). Nuo 1978 m. iki 1989 m. buvo pagaminti 582 vienviečiai Su-25. Šis skaičius neapima lėktuvų, pagamintų pagal Su-25K eksporto programą. Tai yra gausiausiai gaminta šio lėktuvo modifikacija. 

Per eksploatacijos istoriją lėktuvas patyrė keletą avarijų, daugiausiai dėl įrangos gedimų. Dėl gausių gedimų buvo nutrauktas lėktuvo pagrindinės ginkluotės - 240 mm kalibro raketos S-24, naudojimas. Vietoje jos lėktuvas pradėtas ginkluoti 500 kg kalibro bendrosios paskirties aviacinėmis bombomis FAB-500.

 Su-25K 
Bazinio Su-25 modelio komercinis, eksportinis variantas (K - "komerčeskij"). Šis modelis taip pat buvo gaminamas Gamykloje Nr. 31 Tbilisyje. Su-25K skyrėsi nuo Sovietų KOP modelių tam tikromis neesminėmis vidaus įrangos modifikacipomis.

 Su-25UB 

SU-25UB galimybės iš esmės nesiskyrė nuo bazinio modelio. Šio dviviečio modelio navigacijos, atakos, taikiklių ir ginklų valdymo sistemos sudarė sąlygas jį naudoti tiek įprastiniams mokymams, tiek ginklų mokymo misijose. 1986 m. gale iš viso 25 Su-25UB lėktuvai buvo pagaminti Ulan-Udės gamykloje, nepaisant to, kad nebuvo baigti modelio bandymai ir jis nebuvo oficialiai tinkamas naudoti Sovietų Sąjungos karinėms oro pajėgoms.
miniatiūra|Bulgarijos KOP Su-25UBK

 Su-25UBK 
Nuo 1986 iki 1989 kartu su Su-25 Ulan Udės gamykla pradėjo gaminti vadinamuosius „komercinius“ Su-25UBK, siekiant juos eksportuoti į šalis, kurios pirko Su-25K (Su-25UBK turėjo panašias modifikacijas).

 Su-25UBM 
Su-25UBM yra dvivietis variantas, kuris gali būti naudojamas kaip mokomasis lėktuvas, bet taip pat ir atakoms, žvalgybai, taikiniui nurodyti ir oro kontrolei. Pirmas skrydis įvyko 2008 m. gruodžio 6 d., o patvirtinimas – 2010 m. gruodį. Šį modelį pradėti naudoti Rusijos Oro Pajėgose planuojama vėliau.
miniatiūra|Į "Admiral Kuznetsov" leidžiasi Su-25UTG
Šiame variante montuojamas radaras „Phazotron NIIR Kopyo“ ir „Bars-2“ įranga. Manoma, kad Su-25UBM gali nuskristi 1300 km ir turi apsaugą prieš infraraudonųjų spindulių raketas (IFSR), o tai yra minimalus reikalavimas šių dienų karo zonose, kur infraraudonosios raketos dominuoja.

 Su-25UTG 
Su-25UTG (Učebno-Trenirovočnys Gakom) yra Su-25UB variantas, sukurtas mokyti pilotus pakilti ir nutūpti ant lėktuvnešio denio. Pirmasis toks lėktuvas buvo sukurtas 1988 m. rugpjūtį, iš viso pagaminta 10. Maždaug pusė liko Rusijos KOP. Po 1991 m. jie buvo paskirti į vienintelį Rusijos lėktuvnešį (aviacinį kreserį) "Admiral Kuznecov". Toks mažas lėktuvų skaičius netenkino Rusijos kartinio jūsų laivyno poriekių, tad keli Su-25UB buvo modifikuoti iki Su-25UTG standarto. Šie lėktuvai gavo indeksą Su-25UBP (Učebno-Bojevoj Palubnyj) – būdvardis „Palubnyj“ reiškia „deninis“. Prieš 2020 m. apie 10 šių lėktuvų naudojama Rusijos laivyne, 279-ajame jūrų aviacijos pulke.

 Šaltiniai 

 (RU) Су-25 - копия американца? vs A-10 Thunderbolt, youtube.com

 Nuorodos 
 Su-25 gamintojo tinklapyje 

Kategorija:Sukhoi orlaiviai
Kategorija:Šturmo lėktuvai
Kategorija:Monoplanai